b'\n_START_ARTICLE_\nProti meticilinu odporni Staphylococcus aureus\n_START_SECTION_\nOdkritje in zgodovina\n_START_PARAGRAPH_\nProti meticilinu odporni Staphylococcus aureus so odkrili leta 1961 v Veliki Britaniji. Prvi\xc4\x8d se je znatneje raz\xc5\xa1irila leta 1981 med ameri\xc5\xa1kimi intravenskimi u\xc5\xbeivalci mamil._NEWLINE_Leta 1997 so poro\xc4\x8dali o 4 smrtnih primerih, vklju\xc4\x8dno z otrokoma iz Minnesote in Severne Dakote.. V naslednjih letih se je izkazalo, da te bolni\xc5\xa1ni\xc4\x8dne oku\xc5\xbebe povzro\xc4\x8dajo sevi MRSA, ki se razlikujejo od drugih, starej\xc5\xa1ih bakterijskih sevov, ki prav tako povzro\xc4\x8dajo bolni\xc5\xa1ni\xc4\x8dne oku\xc5\xbebe._NEWLINE_V ZDA znatno nara\xc5\xa1\xc4\x8da \xc5\xa1tevilo oku\xc5\xbeb. Po poro\xc4\x8dilu ameri\xc5\xa1kega Centra za nadzor in prepre\xc4\x8devanje bolezni naj bi se pojavnost oku\xc5\xbeb v ZDA leta 2005 podvojila glede na leto 1999 (iz 127.000 na 278.000 bolnikov). \xc5\xa0tevilo smrti na leto se je povzpelo iz 11.000 na 17.000._NEWLINE_Britanska organizacija Office for National Statistics je sporo\xc4\x8dila, da je bilo leta 2005 v Walesu in Angliji 1.629 smrtnih \xc5\xbertev zaradi oku\xc5\xbeb s to bakterijo, kar ka\xc5\xbee, da je smrtnost za pol manj\xc5\xa1a kot v ZDA.\n_START_SECTION_\nZdravljenje\n_START_PARAGRAPH_\nMRSA je odporna na tipi\xc4\x8dne antistafilokokne betalaktamske antibiotike, kot je na primer cefaleksin. Proti MRSA, ki povzro\xc4\x8da bolni\xc5\xa1ni\xc4\x8dne oku\xc5\xbebe, je pogostokrat u\xc4\x8dinkovit antibiotik le vankomicin. Sevi, ki se nahajajo zunaj bolni\xc5\xa1nic, so obi\xc4\x8dajno ob\xc4\x8dutljivi na \xc5\xa1ir\xc5\xa1i spekter antibiotikov (kotroksazol, tetraciklini ...). Novej\xc5\xa1a zdravila, kot je linezolid (predstavnik novej\xc5\xa1e skupine oksazolidinonov), naj bi bil u\xc4\x8dinkovit proti obema vrstama sevov.'